En lejlighed på Bispeengen på Frederiksberg på grænsen til Nørrebro var et stort hashlager.

Politiet slog i nat til mod hashlageret efter et tip fra svensk politi.

Indehaveren af lejligheden, 42, blev anholdt og han er nu varetægtsfængslet i fire uger efter et grundlovsforhør for lukkede døre. Politiet vil ikke udelukke, at der sker flere anholdelser i sagen.

- Det er vores vurdering, at hashen repræsenterer en gadesalgsværdi på mere end 30 millioner kroner, oplyser efterforskningsleder Knud Hvass fra afdelingen for Organiseret Kriminalitet.

- Københavns Politis strategi mod hashhandel er således at rette indsatsen mod såvel købere, sælgere som leverandører og gøre involvering i hashmarkedet uattraktivt og risikofyldt, siger politiinspektør Jørgen Skov efter det store beslag.

I juli beslaglagde politiet 243 kilo hash efter ransagning af en garage i Rødovre.

To blev anholdt som blev sigtes for at have håndteret yderligere 200 kilo hash.

Ved du noget om sagen ? Tip os på sms 1224 (koster alm. takst) eller på mail 1224@eb.dk